**DJEČJI VRTIĆ “MORSKA VILA” NIN** Ulica dr. Franje Tuđmana

23232 Nin

Sukladno članku 55. Zakona o zaštiti na radu (“Narodne novine” br. 71/14; 118/14; 154/14; 94/18; 96/18 ravnateljica Dječjeg vrtića “Morska vila” Nin, dana 18. veljače 2021. godine donosi:

**PROTOKOL POSTUPANJA TIJEKOM POTRESA**

* **PONAŠANJE TIJEKOM POTESA**
* Obavezno ostanite UNUTAR građevina dok traje potres
* Zadržite prisebnost
* Kratko uputite djecu da se sagnu i zaštite glavu i vrat rukama
* Smjestite se ispod stabilnog stola pri čemu se djeca jednom rukom drže za nogu od stola kako se stol ne bi pomaknuo, a drugom zaštite glavu i vrat
* Ako nema stolova, čučnuti uz nosivi zid i kutove sobe gdje nema prozora niti stvari na zidovima – štiti glavu i vrat
* Odmaknite djecu od polica, staklenih stijena, pregradnih zidova, prozora
* Ako su djeca u krevetićima neka ostanu u njima, okrenu se na trbuh, zaštite glavu i vrat
* Ako su djeca vani, odmaknuti se od zgrada, ograda, visokog drveća, električnih stupova
* **AKO STE POD RUŠEVINAMA**
* Pokušajte održati prisebnost i smiriti djecu, uputite ih da se što manje kreću
* Uputite djecu da prekriju usta dijelom odjeće
* Lagano udarajte po cijevima ili zidu kako bi vas spasioci mogli pronaći, ukoliko vam je pri ruci možete koristiti udaraljke, zvečke, zviždaljke i ostale instrumente ( ne vičite ukoliko ne morate kako biste spriječili udisanje prašine)
* **PONAŠANJE NAKON POTRESA**
* Kad prestane potres odmah iziđite na predviđeni izlaz vodeći računa da povedete svu djecu, imenik djece, osobne stvari
* Smjestite se na predviđeno mjesto na dvorištu, budite spremni na naknadno podrhtavanje tla
* Pokušajte cijelo vrijeme održati prisebnost, provjerite ima li ozlijeđene djece i jesu li sva djeca izašla
* Ako je dijete ozlijeđeno postupate prema protokolu o pružanju prve pomoći ozlijeđenom djetetu
* Ako nisu sva djeca izašla prebrojite ih još jednom i prvog dostupnog djelatnika uputite da se vrati u objekt i provjeri prostore – ne smijete napustiti odgojno obrazovnu skupinu bez osiguranog nadzora djece
* Ako su prisutna oba odgajatelja, jedan se vraća po dijete
* Ako je zimski period, prema procjeni situacije i trenutnog stanja vratiti se naknadno po odjeću, obuću, deke
* Voditi računa da se osobe ne zadržavaju dugo u prostoru i da uzmu osnovne i najnužnije stvari za obući djeci i deke

**PRIPREMNE PREVENTIVNE RADNJE ZA KOJE SU ODGOVORNI DJELATNICI DJEČJEG VRTIĆA**

* redovite godišnje vježbe na razini cijelog vrtića
* **UVIJEK** znati koje izlaze koristimo prema evakuacijskom planu/nacrtu, gdje stoje ključevi, gdje je zborno mjesto, svi izlazi i hodnici moraju biti prohodni i slobodni od stvari
* Primjereno razgovarati se djecom što je to potres i kako se ponašati ukoliko dođe do njega, kroz igrovne situacije vježbati postupak zaštite prilikom potresa u različitim situacijama i prostorima
* Pokazati djeci najsigurnije mjesto u prostoru, označiti ih, povremeno podsjećati i vježbati
* U uređenju SDB-a, sanitarnih čvorova, predprostora, međuprostora voditi računa o pohranjivanju opreme i pozicioniranju iste: namještaj, police, slike moraju bit stabilne, učvršćene u zidove, teške i staklene stvari smjestite na niske pozicije
* Svi odgojitelji će na početku pedagoške godine dobiti Plan evakuacije i popis zaduženih osoba po traktovima, katovima, objektima, popis osoba educiranih za pružanje prve pomoći i ostalog vezanog za sigurno spašavanje i zbrinjavanje, uz napomenu da se uvijek prvo zbrinjavaju djeca i osobe zatečene u prostoru vrtića u slučaju potresa ili neke druge opasnosti

**ZAPOSLENICI U VRTIĆU OSPOSOBLJENI ZA EVAKUACIJU I SPAŠAVANJU**

Irena Ćuk- ravnateljica

Gorana Žuvela- pedagoginja

Tanja Morović, Antonija Lipotica, Iva Mustać, Nikolina C. Ljubičić, Jadranka Dević, Ivana Papić, Danijela Kuzmar, Zrinka Matulić, Irena Oltran, Tea Škibola, Ana Dučić- odgajateljice

Nikolina Pekić- kuharica, Marijana Glavan- pomoćna kuharica

Veronika Peroš, Iva Šalov, Patricija Kolak- spremačice

Damir Stulić- domar

**ZAPOSLENICI EDUCIRANI ZA PRUŽANJE PRVE POMOĆI**

Nikolina C. Ljubičić

Zrinka Matulić

Irena Oltran

Iva Mustać

**PLAN PUTEVA EVAKUACIJE DJECE PO ODGOJNIM SKUPINAMA**

JEŽINCI - izlaze kroz glavni ulaz na prostor ispred vrtića, što dalje od zgrade

ZVJEZDICE - izlaze kroz glavni ulaz na prostor ispred vrtića, što dalje od zgrade

LOSTURICE – izlaze kroz glavni ulaz na prostor ispred vrtića, što dalje od zgrade

KAIĆI- izlaze kroz glavni ulaz na prostor ispred vrtića, što dalje od zgrade

GIRICE- izlaze kroz glavni ulaz na prostor ispred vrtića, što dalje od zgrade

KUHINJA- izlaz kroz glavni ulaz na prstor ispred vrtića, što dalje od zgrade

U slučaju nemogućnosti napuštanja vrtića kroz navedene puteve, pokušati napustiti prostor na najbliži izlaz. U slučaju nemogućnosti napuštanja zgrade, svi ostaju na najsigurnijem dijelu prostora vrtića dok ne dođe pomoć koju zove ravnatelj ili u njegovoj odsutnosti jedan od odgajatelja koji je u timu za evakuaciju na radnom mjestu.

Ravnateljica kontrolira evakuaciju djece i zaposlenika, kontaktira s odgajateljima i obavještava nadležne službe, dok roditelje o situaciji u vrtiću obavještavaju matične odgajateljice.

KLASA: 115-01/21-01/02

URBROJ: 2198/11-08-01-21-04

Ninu, 18. veljače 2021. godine

Ravnateljica

Irena Ćuk